

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKI NAČELNIK** |

KLASA: 410-01/23-01/06

URBROJ:2158-41-02-25-6

Vladislavci, 08. siječnja 2025.

Na temelju članka 11. Zakona o pravu na pristup informacijama („Narodne novine“ broj 25/13, 85/15 i 69/22), općinski načelnik Općine Vladislavci objavljuje

**SAVJETOVANJE SA ZAINTERESIRANOM JAVNOŠĆU**

**Nacrt Odluke o izmjenama i dopunama Odluke o općinskim porezima Općine Vladislavci**

**Savjetovanje traje od 08. siječnja do** **07. veljače 2025.**

Pozivamo predstavnike zainteresirane javnosti da najkasnije do 07. veljače 2025. godine dostave svoje prijedloge, komentare i primjedbe na nacrt Odluke o izmjenama i dopunama Odluke o općinskim porezima Općine Vladislavci (dalje u tekstu: nacrt Odluke) s obrazloženjem, putem pošte ili osobno na adresu: Jedinstveni upravni odjel Općine Vladislavci, Kralja Tomislava 141, 31404 Vladislavci ili na e-mail: vladislavci.tajnik@gmail.com

 Prijedlozi, komentari i primjedbe na predloženi nacrt Odluke dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Vladislavci.

Prijedlozi, komentari i primjedbe moraju sadržavati i adresu podnositelja i biti čitko napisani, uz javno navođenje dijela prijedloga akta/dokumenta na koji se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Vladislavci. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

Nacrt Odluke je objavljen u elektronskom obliku na internet stranici Općine Vladislavci [www.opcina-vladislavci.hr](http://www.opcina-vladislavci.hr)

Nacrt Odluke koji je objavljen na internet stranici Općine Vladislavci predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

Tekst ove objave objavit će se na web stranici Općine Vladislavci [www.opcina-vladislavci.hr](http://www.opcina-vladislavci.hr) u rubrici “Savjetovanje sa zainteresiranom javnošću“ i na Oglasnoj ploči Općine.

Po provedenom savjetovanju izradit će se Izvješće o provedenom savjetovanju.

**OPĆINA VLADISLAVCI**

*NACRT ODLUKE*

*o izmjenama i dopunama Odluke o općinskim porezima Općine Vladislavci*

Na temelju članka 12. stavak 1. Zakona o izmjenama i dopuni Zakona o lokalnim porezima („Narodne novine“ broj 152/2024) i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj \_\_. sjednici održanoj \_\_\_\_\_\_\_\_\_\_. godine, donijelo je

**ODLUKU**

**o izmjenama i dopunama Odluke**

**o općinskim porezima Općine Vladislavci**

**Članak 1.**

1. U Odluci o općinskim porezima Općine Vladislavci (Narodne novine“ broj 148/2023 i „Službeni glasnik“ Općine Vladislavci broj 12/23) u članku 2. stavak 1. točka 2. riječi: „kuće za odmor“ zamjenjuju se sa riječi: „nekretnine“.

**Članak 2.**

1. Naziv odjeljka III. iznad članka 7. mijenja se i glasi: „**POREZ NA NEKRETNINE“**
2. Članak 7. mijenja se i glasi:

„(1) Porez na nekretnine plaćaju domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez, a koje se nalaze na području Općine Vladislavci.

(2) Iznimno od stavka 1. ovog članka, ako se ne može utvrditi vlasnik, porez na nekretnine plaća korisnik nekretnine određen prema odredbama propisa kojim se uređuje komunalno gospodarstvo.

1. Za novoizgrađene nekretnine obveza plaćanja poreza na nekretnine nastaje danom izvršnosti uporabne dozvole godine za koju se utvrđuje porez odnosno danom početka korištenja nekretnine koja se koristi bez uporabne dozvole.
2. Obveza plaćanja poreza na dohodak od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova prema odredbama propisa o porezu na dohodak, obveza plaćanja drugih poreza s osnove obavljanja djelatnost te prijava prostora kao nekomercijalnog smještaja nema utjecaja na utvrđivanje statusa nekretnine za potrebe utvrđivanja poreza na nekretnine.

**Članak 3.**

1. Članak 8. mijenja se i sada glasi:

„(1) Porez na nekretnine plaća se godišnje, u iznosu od 0,80 eura/m2 korisne površine nekretnine, određene propisom kojim se uređuju uvjeti i mjerila za izračun zaštićene najamnine.

1. Porezna uprava donosi rješenje o porezu na nekretnine za svaku kalendarsku godinu prema stanju, namjeni i vlasništvu nekretnine utvrđenima na dan 31. ožujka godine za koju se utvrđuje porez.
2. Iznimno od stavka 2. ovoga članka, Porezna uprava neće donositi rješenje o porezu na nekretnine u slučaju kada se poreznog obveznika oslobađa od obveze poreza na nekretnine.
3. Promjene koje nastanu tijekom godine, a od utjecaja su na utvrđivanje porezne obveze, primjenjuju se od sljedeće kalendarske godine.
4. Porez na nekretnine plaća se u roku od 15 dana od dana dostave rješenja o utvrđivanju poreza.
5. Žalba izjavljena na rješenje o utvrđivanju poreza na nekretnine ne odgađa izvršenje rješenja.“

**Članak 4.**

1. Iza članka 8. dodaju se članci 8.a i 8. b. koji glase:

**„Članak 8**. a

(1) Porez na nekretnine ne plaća se na nekretnine:

1. koje služe za stalno stanovanje

2. koje se iznajmljuju na temelju ugovora o najmu za stalno stanovanje

3. javne namjene i nekretnine namijenjene institucionalnom smještaju osoba

4. koje se u poslovnim knjigama trgovačkih društava vode kao nekretnine namijenjene prodaji, ako je od dana unosa u poslovne knjige do 31. ožujka godine za koju se utvrđuje porez proteklo manje od šest mjeseci

5. preuzete u zamjenu za nenaplaćena potraživanja, ako je od dana preuzimanja do 31. ožujka godine za koju se utvrđuje porez proteklo manje od šest mjeseci

6. koje zbog proglašenja prirodnih nepogoda u određenom poreznom razdoblju nisu podobne kao stambeni prostor

7. u slučajevima kada se iz svih okolnosti može utvrditi da je onemogućena stambena namjena nekretnine

8. u vlasništvu jedinica lokalne samouprave koje se nalaze isključivo na teritoriju te jedinice lokalne samouprave

9. koje domaćinu određenom prema propisu kojim se uređuje ugostiteljska djelatnost služe za stalno stanovanje.

(2) Radi dokazivanja da se radi o nekretnini koja služi za stalno stanovanje, u skladu sa stavkom 1. točkom 1. ovoga članka, porezni obveznik dužan je na poziv Jedinstvenog upravnog odjela dokazati činjenicu stalnog stanovanja, pri čemu se činjenica stalnog stanovanja ne smatra dokazanom prijavom prebivališta na nekretnini.

(3) Porezna uprava ovlaštena je prikupljati podatke potrebne za dokazivanje činjenice stalnog stanovanja od drugih osoba koje raspolažu tim podacima, a osobito od osoba koje raspolažu podacima o korištenju dijelova infrastrukture.

(4) U slučaju iz stavka 1. točke 2. ovoga članka smatra se da se nekretnina iznajmljuje na temelju ugovora o najmu za stalno stanovanje ako je u određenom poreznom razdoblju iznajmljena najmanje deset mjeseci.

(5) U slučaju iz stavka 1. točke 7. ovoga članka stambena namjena nekretnine utvrđuje se na temelju postojanja infrastrukture ili opreme ili uređaja koji zamjenjuju priključak na infrastrukturu.

(5) Za nekretnine iz stavka 1. točke 7. ovoga članka porezni obveznik dužan je dokazati da je onemogućena stambena namjena nekretnine.

**Članak 8**. b

1. Obveznik poreza na nekretnine dužan je do 31. ožujka godine za koju se utvrđuje porez Poreznoj upravi prijaviti promjenu podataka bitnih za utvrđivanje obveze plaćanja poreza na nekretnine, a osobito promjenu obračunske površine nekretnine odnosno promjenu namjene nekretnine koja utječe na obračun poreza ili dokaze koji utječu na ostvarivanje uvjeta za oslobođenje od plaćanja poreza na nekretnine propisane člankom 27. stavak 1. točaka 2. do 7. Zakona o lokalnim porezima.“

**Članak 5.**

1. U članku 9. stavak 1. riječi „kuće za odmor“ zamjenjuje se s riječi: „nekretnine“, a riječi: „Jedinstveni upravni odjel Općine Vladislavci“ zamjenjuje se riječima: „Porezna uprava“.

**Članak 6.**

1. Postupci utvrđivanja poreza započeti po odredbama Odluke o lokalnim porezima Općine Vladislavci (Narodne novine“ broj 148/2023 i „Službeni glasnik“ Općine Vladislavci broj 12/23) dovršiti će se prema odredbama te Odluke.

**Članak 7.**

1. Ova Odluka objavit će se u „Službenom glasniku“ Općine Vladislavci“ i „Narodnim novinama“, a stupa na snagu prvog dana od dana objave.

KLASA: 363-01/22-05/01

URBROJ: 2158-41-01-25-

Vladislavci, \_\_\_\_\_\_\_\_\_ 2025.

PREDSJEDNIK

OPĆINSKOG VIJEĆA

*SLUŽBENI GLASNIK OPĆINE VLADISLAVCI BROJ 12/23*

Na temelju članka 42. stavak 1. Zakona o lokalnim porezima („Narodne novine“ br. 115/16., 101/17., 114/22. i 114/23.) te članka 30. Statuta Općine Vladislavci („Službene glasnik Općine Vladislavci broj: 3/13, 3/17, 2/18, 4/20, 5/20 – pročišćeni tekst, 8/20, 2/21, 3/21 – pročišćeni tekst i 10/23), Općinsko vijeće Općine Vladislavci na svojoj 32. sjednici održanoj 28. studenoga 2023. godine, donosi

**ODLUKU**

**o** **općinskim porezima Općine Vladislavci**

**I.OPĆE ODREDBE**

 **Članak 1.**

1. Ovom se Odlukom propisuju vrste poreza koje pripadaju Općini Vladislavci, visina stope poreza na potrošnju, visina poreza na kuće za odmor, visina, način i uvjeti plaćanja poreza na korištenje javnih površina te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

**Članak 2.**

1. Općinski porezi su:
2. porez na potrošnju
3. porez na kuće za odmor
4. porez na korištenje javnih površina

**II. POREZ NA POTROŠNJU**

**Članak 3**

1. Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima.

**Članak 4.**

1. Obveznik poreza na potrošnju je pravna i fizička osoba koja pruža ugostiteljske usluge na području Općine Vladislavci.
2. Osnovica za obračun poreza na potrošnju je prodajna cijena pića po kojoj se piće proda u ugostiteljskim objektima, bez poreza na dodanu vrijednost.

**Članak 5.**

1. Porez na potrošnju plaća se po stopi od 3 % na osnovicu iz članka. 4. ove Odluke.
2. Utvrđenu obvezu poreza na potrošnju porezni obveznik iskazuje na Obrascu PP-MI-PO i predaje ga do 20. dana u mjesecu za prethodni mjesec. Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.

**Članak 6.**

1. Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

**III. POREZ NA KUĆE ZA ODMOR**

**Članak 7.**

1. Porez na kuće za odmor plaćaju pravne i fizičke osobe koje su vlasnici kuća za odmor, a koje se nalaze na području Općine Vladislavci.
2. Kućom za odmor smatra se svaka zgrada ili dio zgrade ili stan koji se koriste povremeno ili sezonski, tj. manje od 183 dana u godini.
3. Kućom za odmor ne smatra se gospodarska zgrada koja služi za smještaj poljoprivrednih strojeva, oruđa, alata i drugog pribora.
4. Ukoliko se zgrada koristi i kao gospodarski objekt i kao kuća za odmor, porez se razrezuje samo na dio zgrade koji se koristi za odmor.

**Članak 8**.

1. Porez na kuće za odmor plaća se godišnje, u iznosu od 0,80 eura / m² korisne površine kuće za odmor.
2. Obveznici poreza na kuće za odmor moraju Jedinstvenom upravnom odjelu Općine Vladislavci dostaviti podatke o kućama za odmor koji se odnose na mjesto gdje se ti objekti nalaze, korisnu površinu i podatke o poreznom obvezniku, najkasnije do 31. ožujka godine za koju se utvrđuje porez na kuće za odmor.
3. Porez na kuće za odmor plaća se u roku od 15 dana od dana dostave rješenja o razrezu tog poreza.

**Članak 9.**

1. Poslove utvrđivanja, evidentiranja, nadzora, naplate i ovrhe radi naplate poreza na kuće za odmor obavlja Jedinstveni upravni odjel Općine Vladislavci.

**IV.POREZ NA KORIŠTENJE JAVNIH POVRŠINA**

**Članak 10.**

1. Porez na korištenje javnih površina plaćaju pravne i fizičke osobe kojima je Općina Vladislavci odobrila privremeno korištenje javne površine.
2. Pod javnim površinama podrazumijevaju se površine u općoj upotrebi prema zemljišnoknjižnoj evidenciji kojima po posebnim propisima upravlja Općina Vladislavci (ulice, trgovi, nogostupi, zelene površine, parkovi, parkirališta i dr.).
3. Od plaćanja poreza na korištenje javnih površina izuzimaju se aktivnosti za humanitarne, kulturne, sportske, prosvjetno-edukativne i zdravstvene usluge.

**Članak 11.**

1. Porez na korištenje javnih površina plaća se po stopi od 10% od iznosa zakupnine za tu površinu.

**Članak 12.**

1. Porez na korištenje javnih površina plaća se u roku od 15 dana od dana dostave rješenja o razrezu tog poreza. Od plaćanja poreza na korištenje javnih površina izuzimaju se aktivnosti za humanitarne, kulturne, sportske, prosvjetno-edukativne i zdravstvene usluge.

**Članak 13.**

1. Poslove utvrđivanja, evidentiranja, nadzora, naplate i ovrhe radi naplate poreza na korištenje javnih površina obavlja Jedinstveni upravni odjel Općine Vladislavci.

**V. DAVANJE OVLASTI FINA-i**

**Članak 14.**

1. Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 15.**

1. Postupci utvrđivanja poreza započeti po odredbama Odluke o lokalnim porezima Općine Vladislavci („Narodne novine“ br. 69/17, „“Službeni glasnik Općine Vladislavci br. 3/17) dovršiti će se prema odredbama te Odluke.

**Članak 16.**

1. Stupanjem na snagu ove Odluke prestaje važiti Odluka o lokalnim porezima Općine Vladislavci („Narodne novine“ br. 69/17, „“Službeni glasnik Općine Vladislavci br. 3/17)

**Članak 17.**

1. Ova Odluka objavit će se u „Službenom glasniku“ Općine Vladislavci“ i „Narodnim novinama“, a stupa na snagu 1. siječnja 2024. godine.

KLASA: 410-01/23-01/06

URBROJ:2158-41-01-23-04

Vladislavci, 28. studenoga 2023.

**Predsjednik**

**Općinskog Vijeća**

Krunoslav Morović